
Narva Linnavolikogu otsuse „Linnavolikogu 19.06.2008.a otsuse nr 231 „Projekti „Narva Tööharjutus- ja töötute aktiviseerimiskeskuse arendamine” omafinantseerimise kinnitamine ja sildfinantseerimise lubamine„ muutmine„ eelnõu esitamine.

Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse abilinnapea Aleksander Ljudvig´ut ette kandma eelnimetatud küsimust Narva Linnavolikogu istungil.

Linnavolikogu 19.06.2008.a otsuse nr 231 „Projekti „Narva Tööharjutus- ja töötute aktiviseerimiskeskuse arendamine” omafinantseerimise kinnitamine ja sildfinantseerimise lubamine” muutmine.
1. Asjaolud ja menetluse käik.
Narva linnavolikogu 19.06.2008.a otsusega nr 231 oli kinnitatud projekti „Narva Tööharjutus- ja töötute aktiviseerimiskeskuse arendamine” omafinantseerimine kuni 540 000 krooni ulatuses ning Linnavalitsusel oli lubatud võtta projekti positiivse rahastamiseotsuse korral toetuse katmiseks sildfinantseeringu pangalaenu 2008.a 1 000 000 krooni ulatuses tagastamise tähtajaga veebruar 2009. 20.06.2008.a oli projekt esitatud Narva Linnavalitsuse poolt Euroopa Sotsiaalfondi. Projekti kulude abikõlblikkuse alguskuupäev on 01.06.2008.a ja lõppkuupäev – 30.11.2008.a.
15.08.2008.a oma kirjaga nr 5.1-2/32312 teatas Tööturuamet ESF toetuse taotlejatele, et „Eesti riikliku arengukava Euroopa Liidu struktuurfondide kasutuselevõtuks – ühtne programmdokument 2004-2006” (edaspidi arengukava) prioriteedi 1 „Inimressursi arendamine” meetme 1.3 „Võrdsed võimalused tööturul” osa „Sotsiaalministeeriumi ja tööharjutuskeskuste investeeringute kava” raames esitatud taotluste menetluses edastas Tööturuamet 4. augustil 2008.a koos taotluste koopiatega Sotsiaalministeeriumile ettepaneku kava eelnõu koostamiseks. Kava eelnõu koostab vastavalt Sotsiaalministri määruse nr 26 „”Eesti riikliku arengukava Euroopa liidu struktuurfondide kasutuselevõtuks – ühtse programmdokumendi aastateks 2004-2006” meetme 1.3 „Võrdsed võimalused tööturul” osa „Sotsiaalministeeriumi ja tööharjutuskeskuste investeeringute kava” raames antava toetuse kasutamise kava kasutamise kord, toetuse andmise tingimused ja toetuse kasutamise seire läbiviimise eeskiri” (edaspidi määrus) § 5 lõikele 2 ja § 11 lõikele 2 Sotsiaalministeerium ning esitab eelnõu määruse § 11 lõike 3 kohaselt kinnitamiseks Vabariigi Valitsusele hiljemalt 3. septembril 2008.a. Kava kinnitamise otsustab Vabariigi Valitsus. Taotluse rahuldamise või rahuldamata jätmise otsustab kooskõlas määruse § 13 lõigetega 1 ja 4 Tööturuamet 10 tööpäeva jooksul Vabariigi Valitsuse poolt kava kinnitamisest.
Narva linna poolt esitatud projektil on hindamiskomisjoni hindamise tulemusel koostatud taotluste paremusjärjestuse nimekirjas 9 number (kahekümnest) ja hindamiskomisjoni punktide aritmeetiline keskmine tulemus – 66.33 punkti. Kuna hindamiskomisjoni tulemused ilmusid hiljem kui oodatud ja ametlik kinnitamine Sotsiaalministeeriumi poolt võtab veelgi aega (septembri keskpaigani), abikõlblikkuse periood lõpeb 30.11.2008.a, peab sildfinantseeringu pangalaen 2008.a olema 3 000 000 krooni ulatuses tagastamise tähtaega veebruar 2009.a.
2. Õiguslikud alused.

Vastavalt Kohaliku omavalitsuse korralduse seaduse § 22 lõike 1 punktile 8 laenude ja teiste varaliste kohustuste võtmine kuulub volikogu ainupädevusse.

3. Otsus.

3.1 Muuta Narva Linnavolikogu 19.06.2008.a otsuse nr 231 punkti 3.3 ja sõnastada seda järgmiselt:
3.1.1 „3.3 Lubada Narva Linnavalitsusel võtta projekti positiivse rahastamise otsuse korral toetuse katmiseks sildfinantseeringu pangalaenu 2008 aastal 3 000 000 (kolm miljonit) krooni ulatuses tagastamise tähtajaga veebruar 2009.

4. Rakendussätted

4.1
Otsus jõustub seadusega ettenähtud korras.

4.2
Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest. 

Mihhail Stalnuhhin

